CELEX: 52012PC0041
Language: hu
Date: 2012-02-07
Title: Javaslat AZ EURÓPAI PARLAMENT ÉS A TANÁCS RENDELETE az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet módosításáról

|
			
		
		
		52012PC0041
		
			Javaslat AZ EURÓPAI PARLAMENT ÉS A TANÁCS RENDELETE az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendelet módosításáról /* COM/2012/041 final - 2012/0019 (COD) */
			
				
		
		
			
			   	INDOKOLÁS
1.           A JAVASLAT HÁTTERE
A Kereskedelmi Világszervezet Vitarendezési
Testülete 2011. július 28-án elfogadta a Fellebbviteli Testület jelentését
és a Fellebbviteli Testületnek „Az Európai Közösségek – Az egyes Kínából
származó vas vagy acél kötőelemek behozatalára vonatkozó végleges
dömpingellenes intézkedések” ügyről szóló jelentésével módosított
vizsgálóbizottsági jelentést (a továbbiakban „jelentések”)[1]. 
A jelentésekben többek között megállapítást
nyert, hogy az Európai Közösségben tagsággal nem rendelkező országokból
érkező dömpingelt behozatallal szembeni védelemről szóló, 2009.
november 30-i 1225/2009/EK tanácsi rendelet (a továbbiakban:
„dömpingellenes alaprendelet”)[2]
9. cikkének (5) bekezdése nincs összhangban a WTO dömpingellenes
megállapodása 6. cikkének (10) bekezdésével, 9. cikkének
(2) bekezdésével és 18. cikkének (4) bekezdésével, valamint a
WTO-egyezmény XVI. cikkének (4) bekezdésével. A dömpingellenes
alaprendelet 9. cikkének (5) bekezdése kimondja, hogy a
dömpingellenes alaprendelet 2. cikke (7) bekezdésének
c) pontja értelmében piacgazdasági elbánásban nem részesülő, nem
piacgazdasággal rendelkező ország egyedi exportáló gyártóira egy országos
vámtétel alkalmazandó, kivéve ha ezek az exportőrök bizonyítani tudják,
hogy megfelelnek az alaprendelet 9. cikkének (5) bekezdésében
szereplő, az egyéni elbánás biztosításához szükséges követelményeknek (a
Vitarendezési Testület megállapításai a dömpingellenes alaprendelet
9. cikkének (5) bekezdéséről).
Az Európai Unió 2011. augusztus
18-án értesítette a Vitarendezési Testületet abbéli szándékáról, hogy WTO-kötelezettségei
tiszteletben tartása érdekében végrehajtja a Testület e vitával kapcsolatos
ajánlásait és határozatait. 
Az Európai Unió és Kína között 2012. január
19-én született megállapodás értelmében a Vitarendezési Testület
ajánlásainak és határozatainak végrehajtására kijelölt ésszerű
időszak a Testület jelentéseinek elfogadásától számított 14 hónap és két
hét. Tehát a végrehajtáshoz rendelkezésre álló időszak 2012. október 12-én
jár le.
E jogalkotási javaslat célja a Vitarendezési
Testület a dömpingellenes alaprendelet 9. cikkének (5) bekezdésére
vonatkozó ajánlásainak és határozatainak végrehajtása.
2.           AZ ÉRDEKELTEKKEL FOLYTATOTT
KONZULTÁCIÓK EREDMÉNYEI ÉS HATÁSVIZSGÁLATOK
Tárgytalan.
3.           A JAVASLAT JOGI ELEMEI
·                        
Jogalap
E javaslat jogalapja az Európai Unió
működéséről szóló Szerződés 207. cikkének
(2) bekezdése, amely értelmében a közös kereskedelempolitika
végrehajtásának kereteit meghatározó intézkedéseket rendes jogalkotási eljárás
keretében elfogadott rendeletekben az Európai Parlament és a Tanács határozza
meg. 
E javaslat módosítja a
1225/2009/EK tanácsi rendeletet (dömpingellenes alaprendelet), amely
alapjául az Európai Közösséget létrehozó szerződés egyenértékű
rendelkezése (133. cikk) szolgált.
·                        
A szubszidiaritás elve
Az Európai Unió működéséről szóló
szerződés 3. cikke (1) bekezdésének e) pontja értelmében ez
a javaslat az Unió kizárólagos hatáskörébe tartozik. Ezért a szubszidiaritás
elve nem alkalmazható.
·                        
Az arányosság elve
A javaslat megfelel az arányosság elvének.
·                        
A jogi aktus típusának megválasztása
Javasolt aktus: európai parlamenti és tanácsi
rendelet.
Más jogi aktus nem felelne meg a
következők miatt: rendelet csak rendelettel módosítható.
4.           KÖLTSÉGVETÉSI VONZATOK 
Tárgytalan.
5.           OPCIONÁLIS ELEMEK 
Tárgytalan.
2012/0019 (COD)
Javaslat
AZ EURÓPAI PARLAMENT ÉS A TANÁCS
RENDELETE
az Európai Közösségben tagsággal nem
rendelkező országokból érkező dömpingelt behozatallal szembeni
védelemről szóló, 2009. november 30-i 1225/2009/EK tanácsi
rendelet módosításáról 
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak
207. cikkére,
tekintettel a WTO Vitarendező Testülete
által dömping- és szubvencióellenes ügyekkel kapcsolatban elfogadott jelentés
után a Közösség által hozható intézkedésekről szóló
1515/2001/EK tanácsi rendeletre,
tekintettel az Európai Bizottság javaslatára,
a jogalkotási aktus tervezetének a nemzeti
parlamentek számára való megküldését követően,
rendes jogalkotási eljárás keretében,
mivel:
(1)              
A Kereskedelmi Világszervezet Vitarendezési
Testülete 2011. július 28-án elfogadta a Fellebbviteli Testület jelentését és a
Fellebbviteli Testületnek „Az Európai Közösségek – Az egyes Kínából származó
vas vagy acél kötőelemek behozatalára vonatkozó végleges dömpingellenes intézkedések”
ügyről szóló jelentésével módosított vizsgálóbizottsági jelentést (a
továbbiakban „jelentések”) .[3].

(2)              
A jelentésekben többek között megállapítást nyert,
hogy az Európai Közösségben tagsággal nem rendelkező országokból
érkező dömpingelt behozatallal szembeni védelemről szóló,
2009. november 30-i 1225/2009/EK tanácsi rendelet[4] (a továbbiakban „dömpingellenes
alaprendelet”) 9. cikkének (5) bekezdése nincs összhangban a WTO
dömpingellenes megállapodása 6. cikkének (10) bekezdésével,
9. cikkének (2) bekezdésével és 18. cikkének
(4) bekezdésével, valamint a WTO-egyezmény XVI. cikkének
(4) bekezdésével. A dömpingellenes alaprendelet 9. cikkének
(5) bekezdése kimondja, hogy a dömpingellenes alaprendelet 2. cikke
(7) bekezdésének c) pontja értelmében piacgazdasági elbánásban nem
részesülő, nem piacgazdasággal rendelkező ország egyedi exportáló
gyártóira egy országos vámtétel alkalmazandó, kivéve ha ezek az exportőrök
bizonyítani tudják, hogy megfelelnek az alaprendelet 9. cikkének
(5) bekezdésében szereplő, az egyéni elbánás biztosításához szükséges
követelményeknek (a Vitarendezési Testület megállapításai a dömpingellenes
alaprendelet 9. cikkének (5) bekezdéséről).
(3)              
A Fellebbviteli Testület megállapította, hogy a
dömpingellenes alaprendelet 9. cikke (5) bekezdésében szereplő
vélelmezés szerint a nem piacgazdasággal rendelkező országok exportáló
gyártói nem jogosultak egyéni elbánásra, azonban ha mégis egyéni elbánásban
kívánnak részesülni, bizonyítaniuk kell, hogy megfelel az annak teljesítésére
előírt követelményeknek. A Vitarendezési Testület szerint a
WTO-megállapodásokban nem szerepel olyan jogalap, amely ezt a vélelmet
alátámasztaná. 
(4)              
A Vitarendezési Testület ugyanakkor
egyértelművé tette, hogy annak kérdése, hogy egy több exportőrre
vonatkozó, egységes dömpingkülönbözet és egységes dömpingellenes vám
megállapítása összeegyeztethető-e a WTO dömpingellenes megállapodása
6. cikkének (10) bekezdésével és 9. cikkének
(2) bekezdésével, attól függ, hogy fennállnak-e olyan tényezők,
amelyek arra mutatnak, hogy két vagy több jogilag különálló exportőrt a
közöttük létesült kapcsolat okán indokolt egyetlen egységként kezelni. Ilyen
tényező lehet például: i. az exportőrök közötti vállalati vagy
szerkezeti kapcsolatok, mint például a közös ellenőrzés,
tőkerészesedés és irányítás, ii. az állam és az exportőrök közötti
vállalati vagy szerkezeti kapcsolatok, mint például a közös ellenőrzés,
tőkerészesedés és irányítás, továbbá iii. az árképzésre és a kibocsátásra
kiterjedő állami kontroll vagy jelentős befolyás. E tekintetben a
javasolt módosítások fenti tényezőkre vonatkozó meghatározásait a
Fellebbviteli Testület magyarázatai fényében és a dömpingellenes alaprendelet
más rendelkezéseiben szereplő azonos vagy hasonló meghatározások sérelme
nélkül kell alkalmazni. 
(5)              
Az Európai Unió 2011. augusztus 18-án értesítette a
Vitarendezési Testületet abbéli szándékáról, hogy WTO-kötelezettségeinek
tiszteletben tartása érdekében végrehajtja a testület e vitával kapcsolatos
határozatait és ajánlásait. 
(6)              
E célból módosítani kell a dömpingellenes
alaprendelet 9. cikkének (5) bekezdésében foglalt rendelkezéseket,
ELFOGADTA EZT A RENDELETET:
1. cikk
Az 1225/2009/EK rendelet a
következőképpen módosul:
1. A 9. cikk (5) bekezdése helyébe a
következő szöveg lép:
„(5) Megkülönböztetés nélkül és forrástól
függetlenül minden esetben megfelelő mértékű dömpingellenes vámot
kell kivetni egy termék minden olyan behozatalára, amelyről
megállapítható, hogy dömpingelt és kárt okoz, kivéve az olyan forrásokból
származó behozatalokat, amelyekre az e rendeletben foglalt feltételek szerinti
kötelezettségvállalások kerültek elfogadásra. 
A dömpingellenes intézkedéseket elrendelő
rendeletben minden egyes szállítóra meg kell állapítani a vámot, vagy ha ez
kivitelezhetetlen lenne, akkor az érintett szállító országra. A többi szállítótól
vagy az államtól jogilag elkülönülő szállítók a vám megállapítása céljából
azonban tekinthetők egyetlen egységnek. E bekezdés alkalmazásában
figyelembe vehetők olyan tényezők, mint pl. a szállítók közötti vagy
a szállítók és az állam közötti szerkezeti vagy vállalati kapcsolatok, az
árképzést és a kibocsátást érintő állami kontroll vagy jelentős
befolyás, illetve a szállító ország gazdasági szerkezete”.
2. cikk 
Ez a rendelet az Európai Unió Hivatalos
Lapjában való kihirdetését követő […] napon lép hatályba.
Ezt a rendeletet hatálybalépését követően
a 1225/2009/EK rendelet alapján kezdeményezett valamennyi vizsgálatra
alkalmazni kell.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, 
az Európai Parlament részéről                      a
Tanács részéről
az elnök                                                          az
elnök
[1]               A WTO Fellebbviteli Testületének jelentése (AB-2011-2),
                WT/DS397/AB/R, 2011. július
15., a WTO Vizsgálóbizottságának jelentése,
                WT/DS397/R, 2010.
szeptember 29. A jelentések a WTO honlapjáról letölthetők
(http://www.wto.org/english/tratop_e/dispu_e/cases_e/ds397_e.htm)
[2]               HL L 343., 2009.12.22., 51. o.
[3]               A WTO Fellebbviteli Testületének jelentése (AB-2011-2),           
WT/DS397/AB/R, 2011. július 15. A WTO Vizsgálóbizottságának jelentése,            
WT/DS397/R, 2010. szeptember 29. A jelentések a WTO honlapjáról
letölthetők
(http://www.wto.org/english/tratop_e/dispu_e/cases_e/ds397_e.htm)
[4]               HL L 343., 2009.12.22., 51. o.